el en hbs_cyr ru ky hu ky tt en sv fr de de fr fr fr fr en ja fr es nb fr en ce ky ky ky ky ky ky ky uk ky ky ru ru ky ky ky uk ru ky tt ky ky ky ky ky kk ky ky hbs_cyr ru ky ky kk ru ky ky hu ky ru
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кыргызстан быйыл Сочиде өтүп жаткан кышкы олимпиадалык оюндарга көзгө басар лыжачысы Дмитрий Трелевскийди жибергени баарбызга маалым. Багы жокко дагы жок болуп жалгыз лыжачыбыз 12-февралда машыгуу убагында катуу жаракат алып, ооруканага түшүп калды. Дарыгерлердин айтымында, Дмитрий тизесин жана белин кокустатып алган. Кыргызстан Улуттук олимпиадалык комитетинин (УОК) билдиришинче, лыжачынын жаракаты олуттуу болгондуктан үч күн ооруканада жатышы керек. Ошол себептен УОК олимпиадалык оюндардын уюштуруу комитетине Д.Трелевскийдин ордуна дагы бир лыжачыбыз Евгений Тимофеевди мелдешке катыштыруу өтүнүчүн жолдоп, буга уюштуруу комитети макул болду.
Баса белгилей кетсек, машыгуулардан жеке эле биздин спортчубуз эмес, Россиянын белдүү лыжачысы Михаил Максимочкин да жаракат алган. Анын жаракаты анча оор болбогону менен бүгүн боло турган мелдешке анын катышар-катышпасы арсар. Ошондой эле буга чейин да биртоп россиялык спортчулар машыгуу убагында жаракат алышкан. Алар буга нымдуу кардын нык болуп калышы себепкер экенин айтышкан.
Бишкек газсыз, жарыксыз калышы мүмкүн
Бишкектин "Кыргызгазга" болгон карызы 89 млн. сомго жеткендиктен шаар газсыз калуу коркунучунда турат. Мындан сырткары шаар мэриясы "Түндүкэлектр" ААКсына 11 млн. сом карыз. Бишкек биринчи вице-мэри Мурат Исмаиловдун айтымында, ошол себептен аталган эки мекеме мэрияны шишке сайып, газ, электр берүүнү токтотобуз деп коркутуп жатыптыр. Мындай жагдайда Экономика министри салыкчыларга жардам бербесе мэрия мынча акчаны кайдан табат дейт алакан жайган биринчи вице-мэр.
Бүгүн 13 жуп үйлөнүү тоюн өткөрөт
Молдокелер тыюу салып, улуулар канчалык какшабасын, сүйүшкөндөр күнү деп жаштар бул күндү аздектеп күтүшөт. Өмүрүндөгү эң олуттуу үйлөнүү той күндөрүн бул күнгө белгилеген жаштар да жок эмес. Бүгүн сүйүшкөндөрдүн күнүндө Бишкек шаарынын Бакыт өргөөсүндө никесин кыйдырууга 16 жуп өз каалоосун билдиришкен. Бул тууралуу Мамлекеттик каттоо кызматынын басма сөз борбору маалымдады. Өткөн жылдарда 14-февралда никесин кыйдырууга арыз бергендер да өтө көп болгон. Мисалы, 2009-жылы Бишкектеги Бакыт өргөөсүндө нике кыйдыруу үчүн 23 жуп арыз берген. Ал эми 2013-жылы бул күнү 11 жуп баш кошкон.
неврологиялык диспансерлерде кылмышкерлер жатабы?
ЖК депутаты Тынчтык Шайназаров психоневрологиялык диспансерлерди Жаза аткаруу мамлекеттик кызматынын карамагына өткөрүүнү сунуштады. Анткени Боом капчыгайында болгон окуяны эске салып, кылмышкерлердин бири Кызыл-Жар айылындагы психоневрологиялык ооруканада дарыланып жүргөнүн белгиледи. "Кызыл-Жар менен Чым-Коргондогу мындай ооруканаларды ЖАМКтын карамагына өткөрүү керек. Ал жерде кароол жок, адам өлтүргүчтөр дарыланып жатышат, оорусу тууралуу маалымкатты сатып деле алса болот. Төрт ай жатышат да, чыгып кылмыштарын кыла беришет. Кайтарууну күчөтүү шарт" дейт депутат.
УКМКнын Антикоррупциялык кызматы "РСК банкы" ААКсынын жетекчилери банктын эмгек акы фондунан ири сумма кымырып алышканын аныкташты. УКМКнын маалымат кызматынын билдиришинче, аталган банктын Бишкек филиалынын жетекчилери мурда кызматынан бошогон кызматкерлерге жасалма документ менен акча котортуп, аны бөлүп алып турушкан. Бул ишке тиешелүү топтолгон материалдардын негизинде 10-февралда УКМКнын Тергөө башкармалыгы Кылмыш кодексинин 171-, 221-, 350-статьялары боюнча кылмыш ишин козгоду. Учурда тергөө иштери жүрүп жатат.
Сөз эркиндиги боюнча алдыдабыз. Башкаданчы?
Кыргызстан 2013-жылдагы басма сөз эркиндигинин дүйнөлүк индексинде 97-орунду ээледи. Бул тизмени "Чеги жок репортерлор" аталышындагы эл аралык уюм изилдеген. Өткөн жылдагы рейтингде Кыргызстан 106-орунду ээлеген. "Чеги жок репортерлор" Кыргызстанды ЖМКда кеңири плюрализм бар жана мамлекеттик цензурасы төмөн өлкөлөрдүн тобуна киргизди. Жалпы рейтингде 180 өлкө көрсөтүлдү. Финляндия, Нидерланды, Норвегия лидер болуп келүүдө. Көбүрөөк начар көрсөткүчтү Түркмөнстан, Түндүк Корея жана Эритрея көрсөттү. КМШ өлкөлөрүнүн ичинен сөз эркиндиги боюнча Молдова алдыда - 56-орун. Армения - 78, Грузия - 84, Кыргызстан - 97, Тажикстан - 115, Украина - 127, Орусия - 148, Беларусь - 157, Азербайжан - 160, Казакстан - 161, Өзбекстан - 166, ал эми Түркмөнстан 178-орунда турат экен.
21-февралда К.Молдобасанов атындагы Кыргыз улуттук консерваториясында "Музыка - душа народа: Казакстан" аталышындагы концерттин бетачаары болот. Бул концертке казактардын илгерки музыкалык аспаптары кобыз менен жетиген биринчи жолу Кыргызстанда ойнолот. Бул аспаптар менен казактардын айтышы, музыкалык чыгармалар, ырлар аткарылат. Концертти Кыргызстандагы казак диаспорасы өткөрөт. Буга чейин корей музыкалык маданияты, түндүк Кавказдын маданияты жана украин элинин да музыканттары кыргыз элине өз өнөрлөрүн тартуулашкан эле. Казак туугандардын музыкасын уккусу келгендерге эшик ачык, концерт бекер.
Өлкө башчысы Алмазбек Атамбаевдин тизесине 12-февраль күнү Москвада операция жасалды. Президенттин маалымат кызматынын маалымдашынча, операция ийгиликтүү аяктаган жана анын жакын арада Кыргызстанга кайтуусу күтүлүүдө.
Ош шаарынын мектептеринде Ыйык Валентин күнүн белгилөөгө чиновниктер тыюу салышты. Түштүк борбор калаабыздын билим берүү башкармалыгынын жетекчиси Куштарбек Кимсановдун айтымында, бул күнү шаар мектептеринде "арзуу каттары" үчүн атайын почта кутулары коюлбайт. Мындай аракетти К.Кимсанов кыргыз тарыхында мындай майрам болбогондугу жана бул балдарга моралдык жактан тескери таасирин тийгизери менен түшүндүргөн.
МАИчини майып кылган адам камалсын
1-февралда Бишкекте белгисиз айдоочу Жол кайгуул кызматынын бир кызматкерин машинеси менен сүзүп, аны биртоп аралыкка чейин машинесинин тумшугунда сүйрөп барганы интернет булактарына чыккан. Көп өтпөй окуя болор замат из жашырган айдоочу Болот Тургунбаев кармалып, ага КЖКнын 234-статьясынын 3-бөлүгү боюнча кылмыш иши козголгон. Бирок Биринчи май райондук соту аны шаардан сыртка чыкпоо тилкаты менен кое берген. Буга макул болбогон Биринчи май райондук прокуратурасы кечээ Бишкек шаардык сотуна кассациялык арыз жолдоду. Арызда райондук соттун чечимин жокко чыгарып, жол тартип сакчысына залал келтирген айдоочуну камакка алуу суралган.
12-февралда Кара-Балта шаарынын тургундары "Джунда" нефти иштетүүчү заводунун жетекчилигин сотко беришерин билдиришти. Шаар элинин айтымында, завод шаардыктардын саламаттыгына жана шаар экологиясына чоң зыян келтирип жатат. Бул маселени көтөрүп чыккан демилгелүү топтун билдиришинче, эл экологиялык комиссиянын баары нормалдуу деп чыгарган чечимине макул эмес. Буга шаардагы жагымсыз жыттын пайда болушу себеп болгон.
Маселени чечүү боюнча шаардык кеңеш сессия өткөрүп, ага Жайыл районунун башкы санитардык врачы Осмоналы Жолдошбаев менен "Джунда" компаниясынын президентинин кеңешчиси Шатман Борбоевди чакырышкан. Жыйындын акырында заводдун иши экологияга зыян кылар-кылбасын текшерүүчү кеңири комиссия түзүү чечими кабыл алынды.
Маркум Доке 75 жашка
13-февралда парламенттик отурумда "Ар-намыс" фракциясынын депутаты Каныбек Иманалиевдин демилгеси менен коомдук ишмер, кинорежиссер Дооронбек Садырбаевди эскерүү мүнөтү болду.
Дооронбек Садырбаев 2008-жылдын 28-майында 69 жаш курагында каза болгон. Маркум Докебиз көзү тирүү болгондо 75 жашка эле чыкмак экен. Ал Жогорку Кенештин эки жолку чакырылышында депутат болгон. Өмүрүнүн акыркы айларында Садырбаев катуу ооруган, көпчүлүк аны ууландырып өлтүрүштү деп эсептешет. Парламенттин азыркы чакырылышында анын бир тууганы Гүласал Садырбаева "Ата мекен" фракциясынын депутаты.
Жети-Өгүз районунда 15-февраль аза күтүү күнү деп белгиленди. Буга 11-февралдагы аталган райондун Тилекмат менен Желе-Дөбө айылынын ортосундагы жол кырсыгы себеп болуп отурат. Тактай кетсек, бул күнү күндүзгү саат 15.00 чамасында "Тойота Эстима" үлгүсүндөгү машине жолдон чыгып кетип бакты сүзгөн. Натыйжада айдоочу менен кошо беш жүргүнчү дароо жан берип, үч жүргүнчү оор жаракат менен райондук ооруканага жеткирилген. Өкүнүчтүүсү, каза болгондордун бири он жаштагы Сагынбек уулу Элдос аттуу бала болгон.
"Жаңы Агым" - пресс
Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар